hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
— Վարդան, ծրագրի ստեղծման անհրաժեշտությունն ինչո՞վ էր պայմանավորված:
— Այն 11 հոգանոց թիմի աշխատանքի արդյունք է, որտեղ յուրաքանչյուրն ունի իր պատասխանատու գործառույթը: Սա հավելված է, որը ավտոսպասարկման և հարակից ոլորտների ծառայությունները մեկ միասնական հարթակում է ներկայացնում՝ առաջացած խնդիրներն արագ   լուծելու հնարավորությամբ:
— Այսինքն, ծրագիրը կապ է ստեղծում վարորդի և սպասարկող ծառայությունների միջև՞:
— Այո: Եվ ծրագիրը պատահական չի ստեղծվել: Հիմնադիրների մոտ պարբերաբար մեքենայի սպասարկման հետ կապված խնդիրներ էին առաջանում, ինչպես և բոլորի մոտ: Խնդիր էր առաջանում հարցի արագ լուծման և համապատասխան մարդկանց գտնելու: Գաղափարը մեկտեղելով՝ մեկ տարի է, ինչ հավելվածը ստեղծվել է, իսկ կարանտինի շրջանում ակտիվ մշակման փուլում էր: Թիմն էնտուզիազմով էր լցված, ունենք մեկ միասնական նպատակ, և խանգարող հանգամանք չկար, ազատ ժամանակ էր ստեղծվել, որպեսզի հավելվածը կատարելագործեինք:
— Որպես ՏՏ ոլորտի ներկայացուցիչ, սա Ձեր թիմի առաջի՞ն պրոդուկտն է:
— Սա «Ռեստարտ գրուպ» ՍՊԸ-ի IT ոլորտում առաջին հեռախոսային հավելվածն է, սակայն այլ IT պրոյեկտներ կան, որոնք պիտի կյանքի կոչվեն: Հայաստանից դուրս Car911-ի նման հավելվածներ կան, որոնք ինչ-որ տեղային խնդիրներ լուծում են, բայց մերը միակն է, որ միասնական հարթակում կապում է վարորդին, ծառայություն մատուցող սպասարկման ոլորտի ընկերություններին: Այսինքն, ցանկացած վայրում գտնվելիս, մեքենայի սպասարկման անհրաժեշտության դեպքում, շատ կարճ ժամանակում ծառայություն է մատուցվում: Օրինակ, եթե վարորդը միջհամայնքային ճանապարհին է մնացել, այսուայնկողմ զանգելու փոխարեն, մենք առաջարկում ենք քաղաքակիրթ ձև. «Փլեյ մարքեթից» բեռնում են Car911 հավելվածը, ընտրում համապատասխան ծառայությունը, և մեր՝ մոտ 100 գործընկերներից համապատասխան ծառայություն մատուցողները հաղորդագրություն են ստանում, որ այսինչ վայրում կա այսպիսի ծառայության պահանջարկ: Ամենամոտ գտնվող էվակուատորները հաճախորդին իջեցնում են առաջարկները, և պատվերը ստանալուց քիչ ժամանակ անց իրականացնում ծառայությունը: Մի կարևոր հանգամանք նշեմ. վարորդի տվյալները պաշտպանված են, իսկ նույնպիսի ծառայություն մատուցող ընկերությունները մեկը մյուսի առաջարկները չեն տեսնում: Յուրաքանչյուր ծառայություն, որ մեր հավելվածում ավելանում է, դա արվում է նախօրոք վարորդների շրջանում անցկացված հարցումների արդյունքում, որպեսզի օպտիմալ տարբերակը լրացվի:
— Օգտվողները շա՞տ են:
— Շուրջ 11 հազար գրանցված օգտատեր ունենք Հայաստանում և Արցախում, օր օրի ավելանում են, հաջորդ քայլն է լինելու Չինաստանի շուկան: Եվ 100-ից ավել գործընկեր ունենք, որոնք տարատեսակ ծառայություններ են մատուցում:
— Կանա՞յք են ավելի շատ օգտվում Ձեր առաջարկած ծառայություններից… Որովհետև, այնուամենայնիվ, եթե տղամարդիկ փորձում են ինքնուրույն մեքենայի անսարքությունն ինչ—որ կերպ շտկել, կանայք՝ եզակի:
— Անցկացված հարցումների ժամանակ վարորդ կանանց 82%-ը նշել է, որ իրենք ունենում են խնդիր մոտակա սպասարկման ծառայությունը գտնելու, կամ մեքենայի դետալ պատվիրելու-գնելու հարցում: Այս ծրագիրը մեծ առավելություն է տալիս հատկապես կանանց՝ նյարդերը խնայելու և կաղապարված վերաբերմունքից պաշտպանված լինելու առումով: Ի դեպ, բացատրեմ նաև հետևյալը. շուկայում գնային տատանումները մեծ են, ասենք, սպասարկման ծառայությունը կամ մի դետալի արժեքն ավելի մեծ է, քան անհատ սուբյեկտի մոտ, և այս պարագայում, երբ մենք մշակում ենք ծրագիրը, փորձում ենք գնային տատանումները հասցնել մինիմումի:
— Եթե շահույթի տեսանկյունից դիտարկենք, ապա ինչպե՞ս է գնագոյացում առաջանում, երբ հավելվածն անվճար է… գովազդների հաշվի՞ն:
— Գործընկերների մատուցած ծառայություններից կամ վաճառած դետալներից տոկոս է գալիս: Կախված գործընկերոջ մատուցած ծառայություններից և որակից, այս պահին ֆիքսած տոկոսը կարող է նվազել մինչև 1%: Մենք մտադիր ենք հավելյալ ծառայություններ ևս ավելացնել. ապահովագրական, մեքենայի ձեռքբերում, վարորդական քննությունների մասով հերթագրումներ, հարակից այլ ոլորտներ նույնպես նախատեսում ենք ավելացնել, բայց հարցումների և ուսումնասիրությունների արդյունքներից հետո: Գործընկերների մասով մի բան էլ ավելացնեմ. այս ծրագրով, անկախ տարածքից, անկախ մատուցվող ծառայությունների քանակից, սա լավ հնարավորություն է՝ հաճախորդների հոսքը բարձրացնելու, բիզնեսն ընդլայնելու: Եվ բացի այս, կան, չէ՞, անհատներ, ովքեր հայտնի են իրենց տարածքում՝ որպես լավ «ավտո դզող-փչող», իրենք ևս կարող են հանդես գալ որպես գործընկեր, ինչի դեպքում, ըստ իրենց մասնագիտական որակի՝ հաճախորդերի թվի աճ կունենան. սա էլ ծրագրի տնտեսական ազդեցության դրական կողմն է: Նաև հարցումների արդյունքից գիտենք, որ մոտ 35% ժամանակի խնայողություն է ապահովում: Բացի այս, Հայաստանում գործող շուրջ 610 հազար տրանսպորտային միջոցների մոտ 80%-ը 11 տարի և ավել տարիք ունի, և մեքենայի անսարքությունների վերացման, դետալների ձեռքբերման վրա մեծ ժամանակ է ծախսվում: Իսկ մեր ծրագրով հաճախորդը կարող է պատվերից մեկ շաբաթ հետո դետալը գտնել, մեքենան կարող են շատ արագ վերանորոգել: Կարճ ժամանակում մեկ այլ նորույթ էլ ներմուծեցինք. մարդը չունի ժամանակ, բայց պատվեր իջեցնելով, համապատասխան շարժական ծառայությունը կժամանի նշված հասցե, մեքենան կլվանա, կմաքրի:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: